b'\n_START_ARTICLE_\nDen gyldne middelvej\n_START_PARAGRAPH_\nBuddha inds\xc3\xa5, efter at have levet i total beg\xc3\xa6ropfyldelse (luksus) og total forsagelse askese, at et sted midtimellem er den klingende harmoni, den gyldne middelvej._NEWLINE_Der findes alts\xc3\xa5 to yderpunkter, som man skal holde sig fra, da de begge giver karma._NEWLINE_Det ene yderpunkt er, at man hengiver sig til et liv i luksus, et behageligt liv i nydelse. Dette er et lavt liv, u\xc3\xa6delt og unyttigt._NEWLINE_Det andet yderpunkt er, at man hengiver sig til et liv i selvpinsler. Dette er et bedr\xc3\xb8veligt liv, u\xc3\xa6delt og uv\xc3\xa6rdigt._NEWLINE_Hvis man kan undg\xc3\xa5 disse to yderpunkter, og erkende den gyldne middelvej ligesom Buddha, vil den bringe indsigt, som f\xc3\xb8rer til fuld sindsro, til fuldkommen erkendelse og derved til nirvana. Den gyldne middelvej er beskrevet ved Den \xc3\xa6dle otteledede vej._NEWLINE_Denne buddhistiske l\xc3\xa6re stammer fra Benarestalen, der var den f\xc3\xb8rste pr\xc3\xa6diken Buddha holdt efter sin oplysning.'